《武功驿留题》
宋代·李新

雾卷马蹄尘自起，东风送渡咸阳水。
故园花木绿成围，犹向关中见桃李。
闻道春前雪最深，行人僵死薪如金。
羲和不肯为日驭，潜入北海分幽阴。
长安今过何曾识，此度刘郎老於昔。
终南入望眼长青，渭水翻波心更赤。
只今身在选官图，梦守么么五十余。
衣轻躍骏美年少，爱尔平时不读书。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。